La Cavalcada de l’Humor se celebrarà el diumenge 9 de març
2025-07-24

Després d’haver-la ajornat, a causa de la previsió meteorològica adversa del passat cap de setmana, que donava pluja per al dissabte de vesprada, la Federació de Falles de Burjassot, presidida per Mª José Carretero Gómez, ha informat que hi ha nova data per a la celebració de la Cavalcada de l’Humor de les Falles 2025.

Serà el diumenge que ve 9 de març, a partir de les 18.00 hores, moment en el qual la sàtira, la crítica i les disfresses més originals es deixaran veure i sentir pels carrers de Burjassot. Des de les Places Sequera i Emili Castelar (Ajuntament) eixiran els fallers i falleres de les tretze comissions falleres i, circulant pel recorregut habitual, encararan el carrer Colón fins a arribar novament a l’Ajuntament, on els estaran esperant les ffalleres majors i els presidents de cada comissió.

Un acte al qual no faltaran l’alcalde de la localitat, Rafa García i la regidora de Falles, Estefanía Ballesteros, que abrigallaran, amb la seua presència, un dels actes més divertits de la festa fallera burjassotera.